Дипломатиялык мамилени үзүү
Дипломатиялык мамилени үзүү – ошол кезге чейин дипломатиялык байланышты токтото турган дипломатиялык акты. Куралдуу жаңжалдар учурунда, эларалык укук субъектүүлүгүнөн ажыраганда (м.: башка бир мамлекетке кошулганда), социалдык ыңкылап маалында, ошондой эле конституцияга жатпаган жол менен өкмөт алмашкан учурларда Д. м. ү. болушу мүмкүн. БУУ Уставы эларалык тынчтыкка коркунуч келтирген мамлекетке таасир этүү чарасы катары Коопсуздук кеңешинин чечимине ылайык Д. м. ү. мүмкүнчүлүгүн да карайт.

Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты.  – Б.: 2005, ISBN 9967-428-14-7

Юридикалык аталгылар жана түшүнүктөр